Source: http://diskusia.katasternehnutelnosti.sk/posting.php?mode=quote&f=3&p=400
Timestamp: 2020-08-08 14:00:42+00:00
Document Index: 42593

Matched Legal Cases: ['súd ', 'súd ', '§ 142', 'súd ', 'súd ', 'súd ', 'súd ']

[quote="JUDr. Milan Ficek" post_id=400 time=1337621174 user_id=222] Dobrý deň, najskôr je potrebné pokúsiť sa o mimosúdne zrušenie a vyporiadanie podielového spoluvlastníctva. Napíšte najskôr ostatným spoluvlastníkom písomnú výzvu so žiadosťou o vyporiadanie. Navrhnite im, ako si vyporiadanie predstavujete. Vami navrhovaný spôsob zrušenia a vyporiadania podielového spoluvlastníctva musí byť podľa zákona možný. Ak sa nedohodnete, bude potrebné podať návrh na súd. Pri súdnom konaní sa platí súdny poplatok vo výške 6 % z hodnoty podielu. Na to, aby Vám súd priznal náhradu trov konania voči ostatným spoluvlastníkom je dôležité to, ako ste formulovali svoju žiadosť v liste o vyporiadanie. Pri úspechu v konaní, súd prizná náhradu trov konania. Trovy bude platiť ten z účastníkov, ktorý sa nechcel dohodnúť. Pozor drobenie nehnuteľností v extraviláne je obmedzené výmerou. Vyporiadanie podielového spoluvlastníctva upravuje ustanovenie § 142 Občianskeho zákonníka. Ak nedôjde k dohode, zruší spoluvlastníctvo a vykoná vyporiadanie na návrh niektorého spoluvlastníka súd. Prihliadne pritom na veľkosť podielov a na účelné využitie veci. Ak nie je rozdelenie veci dobre možné, prikáže súd vec za primeranú náhradu jednému alebo viacerým spoluvlastníkom; prihliadne pritom na to, aby sa vec mohla účelne využiť a na násilné správanie podielového spoluvlastníka voči ostatným spoluvlastníkom. Ak vec žiadny zo spoluvlastníkov nechce, súd nariadi jej predaj a výťažok rozdelí podľa podielov. Z dôvodov hodných osobitného zreteľa súd nezruší a nevyporiada spoluvlastníctvo prikázaním veci za náhradu alebo predajom veci a rozdelením výťažku. Pri zrušení a vyporiadaní spoluvlastníctva rozdelením veci môže súd zriadiť vecné bremeno k novovzniknutej nehnuteľnosti v prospech vlastníka inej novovzniknutej nehnuteľnosti. Zrušenie a vyporiadanie spoluvlastníctva nemôže byť na ujmu osobám, ktorým patria práva viaznúce na nehnuteľnosti. JUDr. Milan Ficek, advokát Bratislava [url=http://ficek.sk]Advokátska kancelária, Bratislava Ficek & Ficeková[/url] [/quote]
Zväčšiť náhľad Náhľad témy: Rozdelenie majetku v podielovom spoluvlastníctve
Citovať tatina84
autor tatina84 » 25.6.2012, 14:02
autor JUDr. Milan Ficek » 21.5.2012, 18:26
[url=http://ficek.sk]Advokátska kancelária, Bratislava Ficek & Ficeková[/url]
Citovať Lýdia
autor Lýdia » 10.4.2012, 8:22